pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.แรงงาน ปลื้มผลงาน 2 สถานประกอบกิจการจังหวัดระยองคว้ารางวัลดีเด่นด้านความปลอดภัยและอาชีวอนามัยของอาเซียน
วันศุกร์ที่ 30 กรกฎาคม 2564
รมว.แรงงาน ปลื้มผลงาน 2 สถานประกอบกิจการจังหวัดระยองคว้ารางวัลดีเด่นด้านความปลอดภัยและอาชีวอนามัยของอาเซียน
รมว.แรงงาน แสดงความยินดีกับบริษัท ปตท. จํากัด (มหาชน) และบริษัท นวอินเตอร์เทค จํากัด สถานประกอบกิจการในจังหวัดระยอง คว้ารางวัลสถานประกอบกิจการดีเด่นด้านความปลอดภัยและอาชีวอนามัยของอาเซียน ครั้งที่ 3 พร้อมเน้นย้ําแรงงานไทยต้องทํางานบนพื้นฐานของความปลอดภัย
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า กระทรวงแรงงาน ภายใต้การนําของรัฐบาลพลเอก ประยุทธ์ จันทร์โอชา นายกรัฐมนตรี และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความสําคัญในเรื่องการส่งเสริมวัฒนธรรมความปลอดภัยในการทํางาน เพื่อให้ประเทศไทยเป็นประเทศที่มีความปลอดภัยตามนโยบาย Safety Thailand ที่มีกลไกการขับเคลื่อนภารกิจด้านความปลอดภัยในการทํางานอย่างเป็นรูปธรรม รวมถึงการดูแลสวัสดิภาพของแรงงานให้ได้รับการคุ้มครองด้านความปลอดภัย อาชีวอนามัยและสภาพแวดล้อมในการทํางานเทียบเท่าระดับมาตรฐานสากล มีการตรวจและบังคับใช้กฎหมายอย่างเคร่งครัด รวมถึงการรณรงค์ปลูกจิตสํานึกด้านความปลอดภัยมาอย่างต่อเนื่อง ซึ่งได้มอบหมายให้กรมสวัสดิการและคุ้มครองแรงงานทําหน้าที่ขับเคลื่อนนโยบายดังกล่าว สําหรับการจัดการประชุมวิชาการเครือข่ายความปลอดภัยและอาชีวอนามัยของอาเซียน ครั้งที่ 7 และพิธีมอบรางวัลสถานประกอบกิจการดีเด่นด้านความปลอดภัยและอาชีวอนามัยของอาเซียน ครั้งที่ 3 เป็นกิจกรรมที่ประเทศสมาชิกอาเซียนมุ่งส่งเสริมองค์ความรู้ในการพัฒนาสภาพแวดล้อมการทํางานที่ปลอดภัยและมีสุขภาพดีให้กับแรงงาน ผ่านการบูรการเครือข่ายทั้งในประเทศและต่างประเทศ โดยในปีนี้ประเทศไทยมีสถานประกอบกิจการที่ได้รับการคัดเลือกให้เข้ารับรางวัลดังกล่าวจํานวน 2 แห่ง ได้แก่ บริษัท ปตท. จํากัด (มหาชน) โรงแยกก๊าซธรรมชาติ จังหวัดระยอง ได้รับรางวัลสถานประกอบกิจการต้นแบบดีเด่นที่มีการดําเนินงานด้านความปลอดภัยและอาชีวอนามัยที่ยอดเยี่ยมของอาเซียน (Excellence Award) และบริษัท นวอินเตอร์เทค จํากัด จังหวัดระยอง ได้รับรางวัลสถานประกอบกิจการ SMEs ที่มีการปฏิบัติที่ดีด้านความปลอดภัยและอาชีวอนามัยของอาเซียน (Best Practice Award) ซึ่งกระทรวงแรงงานขอแสดงความยินดีและขอชื่นชมสถานประกอบกิจการทั้งสองแห่งที่เป็นตัวอย่างที่ดีในการดําเนินการด้านความปลอดภัยให้กับสถานประกอบกิจการอื่นๆ ในประเทศต่อไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า พิธีมอบรางวัลสถานประกอบกิจการดีเด่นด้านความปลอดภัยฯ ได้จัดขึ้นผ่านระบบวีดิทัศน์ทางไกล โดยสาธารณรัฐประชาธิปไตยประชาชนลาว เมื่อวันที่ 27 กรกฎาคม ที่ผ่านมา ซึ่ง 2 รางวัล ที่ประเทศไทยได้รับ เป็นรางวัลที่มอบให้กับสถานประกอบกิจการที่มีระบบบริหารและการจัดการด้านความปลอดภัยและอาชีวอนามัยที่ยอดเยี่ยม อย่างไรก็ตามกรมจะมุ่งมั่นส่งเสริมและแลกเปลี่ยนองค์ความรู้เพื่อการพัฒนาการบริหารจัดการด้านความปลอดภัยในการทํางาน ให้ทันต่อการเปลี่ยนแปลง ของเทคโนโลยีในปัจจุบัน ตลอดจนทบทวนปัญหาความไม่ปลอดภัยในการทํางาน และสร้างความร่วมมือในการดําเนินงาน เพื่อไปสู่เป้าหมายของการสร้างวัฒนธรรมความปลอดภัยในการทํางานให้เกิดขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-ถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว
วันอังคารที่ 29 มิถุนายน 2564
ถวายพระพร  เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว
เมื่อวันที่ ๒๘ มิถุนายน ๒๕๖๔  ณ สถานีวิทยุโทรทัศน์แห่งประเทศไทย (NBT)
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสินิตย์ เลิศไกร รัฐมนตรีช่วยว่าการกระทรวงพาณิชย์ นายบุณยฤทธิ์ กัลยาณมิตร ปลัดกระทรวงพาณิชย์ นางอรมน ทรัพย์ทวีธรรม อธิบดีกรมเจรจาการค้าระหว่างประเทศ นายกีรติ รัชโน อธิบดีกรมการค้าต่างประเทศบันทึกเทปถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว เมื่อวันที่ ๒๘ มิถุนายน ๒๕๖๔ ณ สถานีวิทยุโทรทัศน์แห่งประเทศไทย (NBT)
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์และอัตราค่ารักษาพยาบาลประเภทผู้ป่วยในตามกลุ่มวินิจฉัยโรคร่วม (DRGs) (ฉบับที่ 6) เพื่อให้สอดคล้องกับต้นทุนจริง
วันพฤหัสบดีที่ 31 มีนาคม 2565
กรมบัญชีกลางปรับปรุงหลักเกณฑ์และอัตราค่ารักษาพยาบาลประเภทผู้ป่วยในตามกลุ่มวินิจฉัยโรคร่วม (DRGs) (ฉบับที่ 6) เพื่อให้สอดคล้องกับต้นทุนจริง
กรมบัญชีกลางปรับปรุงหลักเกณฑ์และอัตราค่ารักษาพยาบาลประเภทผู้ป่วยในสถานพยาบาลของทางราชการ ตามกลุ่มวินิจฉัยโรคร่วม (DRGs) (ฉบับที่ 6) เพื่อให้เบิกจ่ายเงินค่ารักษาพยาบาลเหมาะสม สอดคล้องต้นทุนค่ารักษาพยาบาลและสะท้อนค่าใช้จ่ายแท้จริง ตั้งแต่ 1 เม.ย.2565
นางสาวกุลยา ตันติเตมิท อธิบดีกรมบัญชีกลาง เปิดเผยว่า ด้วยปัจจุบันการบําบัดทดแทนไตแบบต่อเนื่อง (Continuous Renal Replacement Therapy : CRRT) สําหรับผู้ป่วยโรคไตวายเฉียบพลันที่อยู่ในภาวะวิกฤตมีต้นทุนสูงขึ้น ซึ่งการจ่ายเงินค่ารักษาพยาบาลตามเกณฑ์กลุ่มวินิจฉัยโรคร่วม DRGs อาจส่งผลให้สถานพยาบาลได้รับการชดเชยค่าใช้จ่ายเกี่ยวกับการรักษาพยาบาลน้อยกว่าค่าใช้จ่ายที่เกิดขึ้นจริงเป็นจํานวนมาก กรมบัญชีกลางจึงได้ปรับปรุงหลักเกณฑ์และอัตราค่ารักษาพยาบาลประเภทผู้ป่วยในสถานพยาบาลของทางราชการ ตามกลุ่มวินิจฉัยโรคร่วม (DRGs) (ฉบับที่ 6) เพื่อให้การเบิกจ่ายเงินค่ารักษาพยาบาลเป็นไปด้วยความเหมาะสม สอดคล้องกับต้นทุนค่ารักษาพยาบาลและสะท้อนค่าใช้จ่ายที่เกิดขึ้นจริง เริ่มมีผลใช้บังคับ ตั้งแต่วันที่ 1 เมษายน 2565 เป็นต้นไป
“สําหรับผู้ป่วยโรคไตวายเฉียบพลันที่อยู่ในภาวะวิกฤตและได้รับการบําบัดทดแทนไตแบบต่อเนื่อง (CRRT) ตามแนวทางที่สมาคมโรคไตแห่งประเทศไทยกําหนดไว้ สามารถเบิกค่าบริการบําบัดทดแทนไตแบบต่อเนื่อง (CRRT) แยกต่างหากจาก DRGs ได้ โดยกําหนดอัตราการเบิกจ่ายค่ารักษาพยาบาลในวันแรก ให้เบิกจ่ายได้เท่าที่จ่ายจริงไม่เกิน 15,000 บาท และค่ารักษาพยาบาลวันถัดไป และไม่เกิน 4 วัน ให้เบิกจ่ายได้ในอัตราเท่าที่จ่ายจริงไม่เกินวันละ 10,000 บาท ทั้งนี้ การส่งข้อมูลให้เป็นไปตามที่หน่วยงานที่กรมบัญชีกลางมอบหมายให้ทําหน้าที่รับส่งข้อมูลเป็นผู้กําหนด โดยสามารถศึกษารายละเอียดเพิ่มเติมได้ตามหนังสือกรมบัญชีกลาง ด่วนที่สุด ที่ กค 0416.4/ว 192 ลงวันที่ 10 มีนาคม 2565 หรือสอบถามเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-อนุทิน รับมอบหุ่นยนต์จาก สทป. ดูแลผู้ป่วยโควิด รพ.บุษราคัม
วันอังคารที่ 15 มิถุนายน 2564
อนุทิน รับมอบหุ่นยนต์จาก สทป. ดูแลผู้ป่วยโควิด รพ.บุษราคัม
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์ให้บริการทางการแพทย์ D-EMPIR CARE จากสถาบันเทคโนโลยีป้องกันประเทศ สนับสนุนการดูแลผู้ป่วยโควิด 19 แบบระยะไกลในโรงพยาบาลบุษราคัม ทั้งการสื่อสารผ่านระบบ VDO Call และช่วยลําเลียงสิ่งของ
บ่ายวันนี้ (15 มิถุนายน2564) ที่โรงพยาบาลบุษราคัม อิมแพคชาเลนเจอร์ เมืองทองธานี จังหวัดนนทบุรีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต ปลัดกระทรวงสาธารณสุข รับมอบหุ่นยนต์ให้บริการทางการแพทย์ (D-EMPIR CARE) จากพลเอก พอพลมณีรินทร์ ประธานกรรมการสถาบันเทคโนโลยีป้องกันประเทศ (สทป.) กระทรวงกลาโหม และพลอากาศเอก ดร.ปรีชา ประดับมุข ผู้อํานวยการ สทป. เพื่อสนับสนุนภารกิจทีมแพทย์ที่ปฏิบัติงานในโรงพยาบาลบุษราคัม
นายอนุทินกล่าวว่า กระทรวงสาธารณสุขเปิดโรงพยาบาลบุษราคัมเพื่อดูแลผู้ติดเชื้อโควิด19 อาการเล็กน้อยถึงปานกลาง ตั้งแต่วันที่ 14 พฤษภาคม - 14 มิถุนายน 2564 รวม 1 เดือน มีผู้ป่วยเข้ารับการรักษาแล้ว 2,325 ราย รักษาหายกลับบ้าน 1,367 ราย ส่งรักษาต่อ 110 ราย ยังอยู่ระหว่างการรักษา 848 ราย เหลือจํานวนเตียงว่าง 1,313 เตียง มีการใช้นวัตกรรมและเทคโนโลยีใหม่เข้ามาดูแลผู้ติดเชื้อ เช่น คนไข้ใส่เครื่องช่วยหายใจด้วยตัวเอง ช่วยติดตามอาการได้แบบเรียลไทม์ ทําให้รักษาดูแลได้ทันหากอาการเปลี่ยน เป็นต้น โดยวันนี้กระทรวงสาธารณสุขได้รับมอบหุ่นยนต์ให้บริการทางการแพทย์ รุ่นD-EMPIR CARE จํานวน 3 ตัว สามารถควบคุมแบบไร้สายระยะไกล พัฒนาโดยสถาบันเทคโนโลยีป้องกันประเทศ กระทรวงกลาโหม เพื่อสนับสนุนการดําเนินงานของบุคลากรทางการแพทย์โรงพยาบาลบุษราคัมในการดูแลสื่อสารกับผู้ป่วยผ่านระบบ VDO Call และลําเลียงสิ่งของ
ทั้งนี้ หุ่นยนต์ดังกล่าวแบ่งออกเป็น2 ส่วน คือ 1.ส่วนควบคุมด้านบุคลากรทางการแพทย์ มีอุปกรณ์ได้แก่ จอและคอมพิวเตอร์พร้อมกล้อง Webcam, Joystick สําหรับควบคุมการเคลื่อนที่ของหุ่นยนต์, ไมโครโฟนสําหรับพูดคุยสื่อสาร และลําโพง และ 2.ส่วนหุ่นยนต์มีอุปกรณ์ ได้แก่ ตัวหุ่นยนต์แบบสายพาน, ถาด 3 ชั้นสําหรับใส่อาหาร ยา หรือสิ่งของ รับน้ําหนักได้ 20 กิโลกรัม , กล้อง Webcam ,ไมโครโฟน และจอ HDMI ขนาด 10 นิ้ว เชื่อมต่อได้ทั้ง 2 ระบบ คือ Wifi ระยะปฏิบัติการ 200-500 เมตร สามารถเพิ่มระยะได้โดยติดตั้งอุปกรณ์ขยายสัญญาณ Wifi Pepeater และระบบเครือข่ายมือถือ สามารถข้ามสิ่งกีดขวางบนพื้นราบได้ ปีนและไต่ทางลาดชันได้ไม่น้อยกว่า 35 องศา ใช้งานต่อเนื่องนาน 2 ชั่วโมง
“ขอขอบคุณสถาบันเทคโนโลยีป้องกันประเทศ ที่มอบหุ่นยนต์ให้บริการทางการแพทย์เพื่อสนับสนุนการดําเนินงานของกระทรวงสาธารณสุข ซึ่งเป็นการดัดแปลงมาจากหุ่นยนต์เก็บกู้ระเบิดเพื่อมาใช้ในภารกิจด้านการแพทย์ ช่วยสนับสนุนให้การดําเนินการดูแลผู้ป่วยโควิด19 ในโรงพยาบาลบุษราคัมมีความสะดวกและคล่องตัวมากยิ่งขึ้น” นายอนุทินกล่าว
******************************* 15 มิถุนายน 2564
รัฐบาลไทย-ข่าวทำเนียบรัฐบาล-"อนามัย" หนุนกินอาหารมีวิตามินดี สร้างภูมิคุ้มกันโรคโควิด
วันศุกร์ที่ 13 สิงหาคม 2564
"อนามัย" หนุนกินอาหารมีวิตามินดี สร้างภูมิคุ้มกันโรคโควิด
....
กรมอนามัยเผยการรับประทานอาหารที่มีวิตามินดี จะช่วยสร้างภูมิคุ้มกันต้านโรคโควิด ซึ่งพบในปลานิล ปลาทับทิม ปลาตะเพียน ปลาแซลมอน ปลาแมคคอแรล ปลาทูน่ากระป๋อง ไข่แดง ตับ นม เห็ด เป็นต้น
.
ส่วนปริมาณวิตามินดีที่เหมาะสมในแต่ละวัยนั้น มีดังนี้
- วัย 6 -12 เดือน ควรได้รับ 10 ไมโครกรัม/วัน
- วัย 1 - 70 ปี ควรได้รับ 15 ไมโครกรัม/วัน
- วัยผู้สูงอายุมากกว่า 70 ปีขึ้นไป ควรได้รับ 20 ไมโครกรัม/วัน
.
นอกจากนี้ ร่างกายยังสามารถรับวิตามินดีได้จาก "แสงแดด" โดยให้ผิวหนังสัมผัสกับแสงแดดอย่างน้อย 15 - 20 นาทีทุกวัน ระหว่างเวลา 08.00 - 10.00 น. และ 16.00 - 17.00 น.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“พาณิชย์” แจง Walmart สหรัฐฯ ถอดกะทิไทยจากห้าง “ไม่เป็นความจริง” ยืนยัน! ไทยมีมาตรฐานการผลิต รับผิดชอบสิ่งแวดล้อม - สวัสดิภาพสัตว์
วันพุธที่ 15 มิถุนายน 2565
“พาณิชย์” แจง Walmart สหรัฐฯ ถอดกะทิไทยจากห้าง “ไม่เป็นความจริง” ยืนยัน! ไทยมีมาตรฐานการผลิต รับผิดชอบสิ่งแวดล้อม - สวัสดิภาพสัตว์
.....
กระทรวงพาณิชย์ เผยกรณีกระแสข่าวห้าง Walmart ของสหรัฐฯ ถอดสินค้ากะทิของไทยออกจากชั้นวางจําหน่ายสินค้า หลังองค์กรพิทักษ์สัตว์ (PETA) กดดันถึงการใช้แรงงานลิงในอุตสาหกรรมผลิตกะทิสําเร็จรูป ว่าขณะนี้ Walmart ยังคงนําเข้าและจําหน่ายสินค้าจากไทย เพียงแต่อาจมีบางช่วงเวลาที่ไม่มีสินค้าบางชนิดวางจําหน่ายตามวงจรการขายที่จะมีการปรับให้สอดคล้องกับความต้องการของผู้บริโภคตามฤดูกาล
.
ที่ผ่านมา รัฐได้ร่วมกับสมาคมผู้ผลิตอาหารสําเร็จรูป ทําหนังสือชี้แจงให้ข้อมูลเกี่ยวกับวิธีการปลูกและเก็บมะพร้าว ซึ่งไม่ได้ใช้แรงงานลิงในอุตสาหกรรมส่งออกและสามารถตรวจสอบย้อนหลังได้ ส่วนลิงขึ้นมะพร้าวเป็นเพียงวิถีชีวิตของชุมชน รวมถึงได้ชี้แจงไปยัง PETA ว่า ผู้ผลิตกะทิสําเร็จรูปไทยมีมาตรฐานการผลิตที่ได้คุณภาพมาตรฐาน มีความรับผิดชอบต่อสิ่งแวดล้อม และไทยได้มีการออก พ.ร.บ.ป้องกันการทารุณกรรมและการจัดสวัสดิภาพสัตว์ พ.ศ.2557 พร้อมเร่งดําเนินการทํา No-monkey Farm list แล้ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการขนส่งทางราง ลงสำรวจจุดตัดทางถนนและทางรถไฟ จังหวัดฉะเชิงเทรา
วันอังคารที่ 23 พฤศจิกายน 2564
กรมการขนส่งทางราง ลงสํารวจจุดตัดทางถนนและทางรถไฟ จังหวัดฉะเชิงเทรา
เพื่อพิจารณาแนวทางการปรับปรุงแก้ไขกายภาพจุดตัดที่มีความเสี่ยงต่อการเกิดอุบัติเหตุ หรือมีอุบัติเหตุเคยเกิดขึ้นแล้วให้มีความปลอดภัยยิ่งขึ้น
กองมาตรฐานความปลอดภัยและบํารุงทาง กรมการขนส่งทางราง (ขร.) ลงพื้นที่สํารวจจุดตัดทางถนนและทางรถไฟ ในพื้นที่จังหวัดฉะเชิงเทรา เพื่อพิจารณาแนวทางการปรับปรุงแก้ไขกายภาพของจุดตัดที่มีความเสี่ยงต่อการเกิดอุบัติเหตุ หรือมีประวัติการเกิดอุบัติเหตุ ให้มีความปลอดภัย
เจ้าหน้าที่ ขร. ได้ลงสํารวจจุดตัด 50+995 ในพื้นที่บริเวณคลองแขวงกลั่น โดยจุดตัดดังกล่าวเคยเกิดอุบัติเหตุรถไฟชนกับรถโดยสารสาธารณะ เมื่อเดือน ต.ค. 63 มีลักษณะเป็นทางลักผ่านติดตั้งอาณัติสัญญาณไฟกระพริบและเสียงเตือน แต่ไม่มีเครื่องกั้น และมีทางลาดชันบริเวณจุดตัดเป็นอุปสรรคต่อการขับขี่ ซึ่งจากการลงพื้นที่ร่วมกับผู้แทนการรถไฟแห่งประเทศไทย (รฟท.) ทราบว่า รฟท. ได้ยื่นของบประมาณติดตั้งเครื่องกั้นอัตโนมัติประเภท ข.1 จากกองทุนเพื่อความปลอดภัยในการใช้รถใช้ถนน (กปถ.) แล้ว แต่ยังอยู่ระหว่างรอ อบจ. ฉะเชิงเทราจัดส่งแบบแปลนการปรับปรุงทางลาดบริเวณจุดตัดและราคาค่าก่อสร้างให้สํานักงานป้องกันและบรรเทาสาธารณภัยจังหวัดฉะเชิงเทรา ในฐานะฝ่ายเลขานุการคณะอนุกรรมการกลั่นกรองการแก้ไขปัญหาจุดตัดทางรถไฟกับถนน เพื่อรวบรวมเสนอขออนุมัติงบประมาณจาก กปถ. กรมการขนส่งทางบกต่อไป โดย ขร. จะมีหนังสือถึง อบจ. ฉะเชิงเทรา เพื่อเร่งรัดการจัดส่งแบบแปลนและราคาค่าก่อสร้างสําหรับขอรับการสนับสนุนงบประมาณเพื่อให้การดําเนินการเป็นผลสําเร็จ
จากนั้น คณะได้เดินทางต่อไปสํารวจจุดตัดทางถนนและทางรถไฟอื่นบริเวณใกล้เคียงในจังหวัดฉะเชิงเทรา
ประกอบด้วย
1.จุดตัดกิโลเมตรที่ 53+913 บริเวณดังกล่าว มีเพียงอาณัติสัญญาณไฟกระพริบ ไม่มีเครื่องกั้น โดย ขร. จะประสาน รฟท. เพื่อพิจารณาติดตั้งเครื่องกั้นอัตโนมัติบริเวณดังกล่าว
2.จุดตัดทางลักผ่าน 63+185 (63/3-4) ซึ่งก่อสร้างโดยไม่ได้รับอนุญาต มีการนําแผ่นคอนกรีตสําเร็จมาวางและเทยางมะตอยบริเวณติดกับราง เพื่อให้จักรยานยนต์ขับผ่าน เบื้องต้น ขร. จะประสานหน่วยงานที่เกี่ยวข้อง เพื่อปิดจุดตัดดังกล่าวและให้ใช้จุดตัดที่มีเครื่องกั้นที่อยู่ใกล้กันแทน
3.จุดตัด 64+228 ซึ่งเคยเกิดอุบัติเหตุ จากการลงพื้นที่พบว่า บริเวณจุดตัดมีเครื่องกั้นอัตโนมัติ ข.1 แล้ว อย่างไรก็ตาม บริเวณจุดตัดมีลักษณะเป็นเนินลาดชัน และมีต้นหญ้าขึ้นสูง ทําให้เกิดมุมอับสายตา ผู้ขับขี่อาจไม่เห็นรถไฟที่กําลังแล่นผ่าน และอาจเกิดอุบัติเหตุขึ้น ทั้งนี้ ขร. จะประสานหน่วยงานที่เกี่ยวข้องเพื่อปรับปรุงแก้ไขลักษณะทางกายภาพบริเวณจุดตัดทางรถไฟต่อไป
4.จุดตัด 75+360 ซึ่งเคยเกิดอุบัติเหตุ จากการลงพื้นที่พบว่าเป็นจุดตัดทางลักผ่าน เบื้องต้นจะเสนอให้ปรับปรุงถนนเลียบทางรถไฟให้อยู่ในสภาพดี และปิดจุดตัดดังกล่าวให้ประชาชนไปใช้จุดตัดใกล้เคียง 73+594 ซึ่งเป็นจุดตัดได้รับอนุญาตที่มีเครืองกั้นอัตโนมัติ (ข.1) ซึ่งอยู่ห่าง 2 กิโลเมตร ต่อไป
และจุดอื่นๆ เช่น จุดตัด 67+219 ได้มีการแก้ไขจาก ทางลักผ่านเป็น สะพานข้ามทางรถไฟ (overpass) และจุดตัด 69+186 เปลี่ยนจากป้ายจราจร เป็นสะพานข้ามทางรถไฟ (overpass)โดยไม่มีทางตัดผ่านเสมอระดับแล้ว
สําหรับการดําเนินการแก้ปัญหาจุดตัดทางถนนและทางรถไฟ เป็นหนึ่งในนโยบายสําคัญของกระทรวงคมนาคม ในการปรับปรุงจุดตัดให้มีความปลอดภัย เพื่อลดอุบัติเหตุบริเวณจุดตัดทางถนนและทางรถไฟอย่างยั่งยืน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะทำงานพัฒนาและกำกับนโยบาย การปฏิบัติต่อผู้กระทำความผิด ครั้งที่ ๑/๒๕๖๕
วันศุกร์ที่ 7 มกราคม 2565
ปลัดกระทรวงยุติธรรม ประชุมคณะทํางานพัฒนาและกํากับนโยบาย การปฏิบัติต่อผู้กระทําความผิด ครั้งที่ ๑/๒๕๖๕
ปลัดกระทรวงยุติธรรมประชุมคณะทํางานพัฒนาและกํากับนโยบายการปฏิบัติต่อผู้กระทําความผิด ครั้งที่ ๑/๒๕๖๕ ผ่านระบบ การประชุมทางไกล (Video Conference)
ในวันพฤหัสบดีที่ ๖ มกราคม ๒๕๖๕ เวลา ๑๔.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานพัฒนาและกํากับนโยบายการปฏิบัติต่อผู้กระทําความผิด ครั้งที่ ๑/๒๕๖๕ โดยมีนายสหการณ์ เพ็ชรนรินทร์ รองปลัดกระทรวงยุติธรรม คณะทํางานจากกรมคุมประพฤติ กรมราชทัณฑ์ กรมพินิจและคุ้มครองเด็กและเยาวชน สํานักงานกิจการยุติธรรม สถาบันเพื่อการยุติธรรมแห่งประเทศไทย และเจ้าหน้าที่จากหน่วยงานที่เกี่ยวข้องเข้าร่วมประชุม ผ่านระบบการประชุมทางไกล (Video Conference)
โดยที่ประชุมได้ติดตามความคืบหน้าการดําเนินงานของหน่วยงานที่เกี่ยวข้อง อาทิ กรมราชทัณฑ์ การดําเนินงานด้านสิทธิมนุษยชนในงานราชทัณฑ์ ทั้งสวัสดิภาพของผู้ต้องขัง การรักษาสมดุลระหว่างความมั่นคงปลอดภัยและสิทธิมนุษยชน รวมทั้งการปฏิบัติต่อผู้ต้องขังกลุ่มเปราะบาง ในส่วนกรมคุมประพฤติ ได้ติดตามด้านการลดความแออัดในเรือนจําโดยการใช้อุปกรณ์อิเล็กทรอนิกส์ติดตามตัว (EM) และการลดการตีตราจากสังคม ทั้งในส่วนการให้การยอมรับจากสังคมด้วยการสนับสนุนและส่งเสริมการจ้างงานผู้กระทําผิด และการสงเคราะห์ช่วยเหลือผู้กระทําผิดตามสภาพปัญหาและความต้องการ ทางด้านกรมพินิจและคุ้มครองเด็กและเยาวชน ได้ติดตามการจัดทําทะเบียนประวัติ การปรับปรุงระบบศูนย์ฝึกเฉพาะทาง โดยที่ประชุมได้เสนอแนวคิดเพื่อพัฒนาการดําเนินงานในด้านต่างๆ ที่เกี่ยวข้อง เพื่อการพัฒนาและกํากับนโยบายการปฏิบัติต่อผู้กระทําความผิดต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ฝากประชาชนร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน ควบคู่ป้องกันโควิด-19 ในช่วงเทศกาลปีใหม่นี้
วันพฤหัสบดีที่ 30 ธันวาคม 2564
โฆษกรัฐบาล เผย “นายกฯ” ฝากประชาชนร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน ควบคู่ป้องกันโควิด-19 ในช่วงเทศกาลปีใหม่นี้
โฆษกรัฐบาล เผย “นายกฯ” ฝากประชาชนร่วมรักษาวินัยจราจร สวมหมวกนิรภัย ใส่แมสก์ เมาไม่ขับ ช่วยลดอุบัติเหตุบนท้องถนน ควบคู่ป้องกันโควิด-19 ในช่วงเทศกาลปีใหม่นี้
วันที่ 30 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชนทั้งการสัญจรเดินทาง และการป้องกันการแพร่ระบาดไวรัสโควิด-19 ในช่วงเทศกาลส่งท้ายปีเก่า-ต้อนรับปีใหม่ ซึ่งหลายบริษัทและหน่วยงานราชการจะทํางานวันนี้เป็นวันสุดท้าย ก่อนจะเริ่มวันหยุดยาวต่อเนื่องตั้งแต่วันพรุ่งนี้ จึงได้ฝากย้ําให้พี่น้องประชาชนผู้ใช้รถ ใช้ถนน ต้องรักษาวินัยในการจรจร หากเป็นผู้ขับขี่จักรยานยนต์ต้องสวมหมวกนิรภัย สวมหน้ากากผ้า/หน้ากากอนามัย เมาไม่ขับ หากมีอาการอ่อนเพลียในระหว่างเดินทางก็ขอให้หยุดพัก เพื่อช่วยกันลดความเสี่ยงการเกิดอุบัติเหตุ สร้างความปลอดภัยในการใช้รถใช้ถนนร่วมกัน ขณะเดียวกัน ก็มอบหมายให้กระทรวงมหาดไทย กระทรวงคมนาคม สํานักงานตํารวจแห่งชาติ บูรณาการงานเพื่อติดตามการใช้เส้นทางสัญจรของพี่น้องประชาชน ทั้งเส้นทางถนนสายหลัก ถนนสายรอง รวมทั้งถนนในชุมชน พร้อมทั้งให้จัดชุดเคลื่อนที่เร็ว ในการเข้าแก้ไขสถานการณ์เร่งด่วน ในเส้นทางสายหลักทุกสาย เพื่อรองรับการเดินทางของประชาชนกลับภูมิสําเนาหรือสถานที่ท่องเที่ยวได้อย่างสะดวกรวดเร็ว
โฆษกประจําสํานักนายกรัฐมนตรี ยังกล่าวว่า นายกรัฐมนตรียังกําชับให้ตํารวจตรวจสอบร้านค้าและสถานที่จําหน่ายสุราหรือที่ให้บริการเครื่องดื่มแอลกอฮอล์ ต้องปฏิบัติตามกฎหมายอย่างเข้มงวด ทั้งการควบคุมการจําหน่ายสุราให้กับเยาวชนที่มีอายุไม่เกิน 20 ปี ห้ามมีโปรโมชั่นและการโฆษณาในสื่อทุกประเภท และให้จําหน่ายตามเวลาและสถานที่ และ เปิด - ปิด สถานบริการตามเวลาที่กฎหมายกําหนดเท่านั้น
“นายกรัฐมนตรียังกําชับให้เจ้าหน้าที่ประจําจุดตรวจ จุดสกัดให้กวดขันวินัยจราจร ตรวจวัดแอลกอฮอล์ตามขั้นตอนมาตรฐานอย่างโปร่งใส ขณะเดียวกันประชาชนต้องร่วมกันปฏิบัติตามหลัก 3 ม. “ไม่เมา-สวมหมวก-ใส่แมสก์” ดูแลอนามัยส่วนบุคคล ภายใต้สถานการณ์การแพร่ระบาดของโรค COVID-19 เพื่อลดอุบัติเหตุทางถนน ลดการติดเชื้อไวรัสโควิด-19 ป้องกันการแพร่ระบาด จากการเดินทางกลับภูมิลําเนา เพื่อพบปะครอบครัวและเครือญาติด้วยความสุขและปลอดภัย” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รัฐบาลชวนภาคเอกชนร่วมฟื้นฟูการท่องเที่ยว
วันศุกร์ที่ 1 กรกฎาคม 2565
รัฐบาลชวนภาคเอกชนร่วมฟื้นฟูการท่องเที่ยว
วันศุกร์ที่ 1 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูการท่องเที่ยวพร้อมเชิญชวนผู้ประกอบการร่วมกับภาครัฐ ด้วยการออกแคมเปญ
จัดกิจกรรมทางการตลาด และโปรโมชั่นต่าง ๆ
สร้างแรงดึงดูดให้นักท่องเที่ยวตัดสินใจเดินทางมายังประเทศไทยเพิ่มมากขึ้นหลังการผ่อนคลายมาตรการโควิด
-19 โดยรัฐบาลได้หารือกับผู้ประกอบการสายการบินและผู้บริหารท่าอากาศยานทุกแห่ง เพื่อจัดเที่ยวบิน
ตารางบิน และบุคลากร เพิ่ม รองรับผู้โดยสารขาเข้าจากเที่ยวบินระหว่างประเทศ
ซึ่งสมาคมขนส่งทางอากาศระหว่างประเทศ คาดการณ์ว่าจะมีผู้เดินทางมายังประเทศไทยในปี 2565 มากกว่า
10 ล้านคน หลังยกเลิกการลงทะเบียนเข้าราชอาณาจักรไทยในระบบ Thailand Pass
สําหรับชาวต่างชาติในวันนี้ (1ก.ค.65)
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะทำงานติดตาม เร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจำปี 2565 ครั้งที่ 1/2565
วันพุธที่ 22 มิถุนายน 2565
รองปลัดวรวรรณฯ เป็นประธานการประชุมคณะทํางานติดตาม เร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2565 ครั้งที่ 1/2565
รองปลัดวรวรรณฯ เป็นประธานการประชุมคณะทํางานติดตาม เร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2565 ครั้งที่ 1/2565
วันนี้ (22 มิถุนายน 65) เวลา 13.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานติดตาม เร่งรัดการใช้จ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2565 เพื่อพิจารณาให้ความเห็นชอบการเบิกจ่ายเงินงบประมาณ ปีงบประมาณ 2565 งบอุดหนุน เงินอุดหนุนเฉพาะกิจ ไตรมาสที่ 3 ให้กับสถาบันเครือข่าย โดยมี ผู้แทนสถาบันฯ และเจ้าหน้าที่ที่เกี่ยวข้องเข้าร่วมประชุมฯ ณ ห้องประชุมชุณหะวัณ ชั้น 3 อาคาร สปอ.
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 60
วันอังคารที่ 16 สิงหาคม 2565
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 60
...
นายชยธรรม์ พรหมศร ปลัดกระทรวงคมนาคม เป็นประธานเปิดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 60 เมื่อวันจันทร์ที่ 15 สิงหาคม 2565 ณ อาคารสโมสรและหอประชุมกระทรวงคมนาคม
นายชยธรรม์ พรหมศร ปลัดกระทรวงคมนาคม กล่าวว่า การจัดโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” นั้น มีความสําคัญ เนื่องจากข้าราชการนับว่าเป็นอาชีพที่มีเกียรติศักดิ์ศรี ซึ่งปัจจุบันนี้รูปแบบวิธีการทํางานต่าง ๆ ในระบบราชการได้เปลี่ยนแปลงไปอย่างมากนับตั้งแต่ ปี พ.ศ. 2546 ซึ่งมีการประกาศเรื่องการพัฒนาระบบราชการอย่างจริงจัง ส่งผลให้เกิดการนําเสนอแนวคิดเกี่ยวกับการปรับเปลี่ยนกระบวนทัศน์ วัฒนธรรม และค่านิยมของระบบราชการมีเจตนารมณ์ที่ชัดเจน คือมุ่งหวังให้ข้าราชการปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม การจัดการฝึกอบรมในครั้งนี้ จะทําให้ทุกท่านได้รับทราบแนวทางการปฏิบัติงานของตนเอง รวมทั้งได้รับความรู้เบื้องต้นที่จําเป็นสําหรับการปฏิบัติราชการ นับว่าเป็นการเตรียมความพร้อมที่จะก้าวไปสู่ การเป็นข้าราชการที่ดีในสังกัดส่วนราชการกระทรวงคมนาคม และเป็นโอกาสดีที่ผู้เข้ารับการฝึกอบรมจะได้สร้างสัมพันธภาพเพื่อการประสานการทํางานที่ดีระหว่างกันในอนาคต เกิดการแลกเปลี่ยนเรียนรู้ อันจะนํามาซึ่งเครือข่ายในการทํางานเพื่อประโยชน์ของประชาชนและประเทศชาติต่อไป
ทั้งนี้ โครงการสัมมนาสานสัมพันธ์ข้าราชการ หลักสูตร “ฉันคือ...ข้าราชการที่ดี” รุ่นที่ 60 มีข้าราชการบรรจุใหม่ในสังกัดกระทรวงคมนาคมเข้าร่วมโครงการฯ รวม 80 คน ประกอบด้วย 1) สํานักงานปลัดกระทรวงคมนาคม จํานวน 3 คน 2) กรมเจ้าท่า จํานวน 4 คน 3) กรมการขนส่งทางบก จํานวน 30 คน 4) กรมท่าอากาศยาน จํานวน 5 คน 5) กรมทางหลวง จํานวน 33 คน 6) กรมทางหลวงชนบท จํานวน 3 คน 7) สํานักงานนโยบายและแผนการขนส่งและจราจร จํานวน 1 คน และ 8) กรมการขนส่งทางราง จํานวน 1 คน โดยดําเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด ระหว่างวันที่ 15 - 19 สิงหาคม 2565 ณ โรงแรมรอยัล ริเวอร์ กรุงเทพมหานคร
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันจันทร์ที่ 28 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 โดยจากข้อมูลสะสม ณ วันที่ 27 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 จํานวน 25.32 ล้านราย ซึ่งมียอดใช้จ่าย 45,252.2 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 27 กุมภาพันธ์ 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.32 ล้านราย ซึ่งมียอดใช้จ่าย 45,252.2 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.3 แสนราย ซึ่งมียอดใช้จ่าย 825.3 ล้านบาท รวมมีผู้ใช้สิทธิทั้งหมดจํานวน 26.05 ล้านราย และยอดการใช้จ่ายรวม 46,077.5 ล้านบาท แบ่งเป็นเงินที่ประชาชนจ่าย 23,397.5 ล้านบาท และรัฐร่วมจ่าย 22,680.0 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 18,937.3 ล้านบาท ร้านธงฟ้า 8,018.6 ล้านบาท ร้าน OTOP 2,064.1 ล้านบาท ร้านค้าทั่วไป 16,173.6 ล้านบาท ร้านบริการ 802.6 ล้านบาท และกิจการขนส่งสาธารณะ 81.3 ล้านบาท โดยมีประชาชนที่ลงทะเบียนสําเร็จทั้งหมด 26.73 ล้านราย ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จํานวน 25.81 ล้านราย จากจํานวนผู้ใช้จ่ายโครงการคนละครึ่งระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 2.45 หมื่นราย
ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 ทั้งนี้ โฆษกกระทรวงการคลังได้กล่าวเน้นย้ําว่า ขอให้ประชาชนกลุ่มเดิมฯ ที่ยังไม่ได้เริ่มใช้สิทธิจํานวน 2.6 ล้านราย รีบเริ่มใช้สิทธิภายในวันนี้ (วันจันทร์ที่ 28 กุมภาพันธ์ 2565) เวลา 22.59 น. เพื่อเป็นการรักษาสิทธิเข้าร่วมโครงการฯ ระยะที่ 4 เนื่องจากหากพ้นกําหนดดังกล่าวจะถูกตัดสิทธิเข้าร่วมโครงการฯ ระยะที่ 4
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-​ปูพรมฉีดวัคซีนโควิดทั่วประเทศ 7 มิ.ย. นี้
วันจันทร์ที่ 28 มิถุนายน 2564
​ปูพรมฉีดวัคซีนโควิดทั่วประเทศ 7 มิ.ย. นี้
วันเสาร์ที่ 5 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมและซักซ้อมระบบการให้บริการวัคซีนโควิด 19 ในทุกจังหวัด ก่อนที่จะฉีดพร้อมกันทั่วประเทศ ในวันที่ 7 มิ.ย. 64 โดยกลุ่มแรกจะฉีดให้ผู้สูงอายุ 60 ปีขึ้นไปและผู้ที่มีโรคประจําตัว 7 กลุ่มโรคเรื้อรัง ที่ลงทะเบียนผ่านระบบหมอพร้อมตั้งแต่ช่วงเดือนพ.ค. ที่ผ่านมา ส่วนการลงทะเบียนเพิ่มเติมอื่น ๆ จะเป็นไปตามขั้นตอนที่กําหนดไว้ของแต่ละพื้นที่ เพื่อให้ประชาชนมีความสะดวกมากขึ้น สําหรับวัคซีนที่จัดเตรียมไว้มีทั้งแอสตร้าเซนเนก้าและซิโนแวค ซึ่งผ่านการรับรองจากองค์การอนามัยโลกแล้วว่ามีประสิทธิภาพดี ป้องกันอาการรุนแรงและเสียชีวิตได้ ขณะเดียวกันรัฐบาลมีนโยบายจะจัดหาวัคซีนให้ได้ 100 ล้านโดสครอบคลุมประชากร 50 ล้านคน หรือร้อยละ 70 ของประชากรภายในปี 2564
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ลุยแก้ปัญหาที่อยู่อาศัย จ.เชียงใหม่ ช่วยผู้มีรายได้น้อยเช่าบ้านราคาถูก
วันจันทร์ที่ 22 สิงหาคม 2565
รมว.พม. ลุยแก้ปัญหาที่อยู่อาศัย จ.เชียงใหม่ ช่วยผู้มีรายได้น้อยเช่าบ้านราคาถูก
รมว.พม. ลุยแก้ปัญหาที่อยู่อาศัย จ.เชียงใหม่ ช่วยผู้มีรายได้น้อยเช่าบ้านราคาถูก
วันนี้ (20 ส.ค. 65) เวลา 12.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ จังหวัดเชียงใหม่ เพื่อขับเคลื่อนงานพัฒนาคุณภาพชีวิตกลุ่มเปราะบางด้านการพัฒนาที่อยู่อาศัยสําหรับผู้มีรายได้น้อย ภายใต้การดําเนินงานของการเคหะแห่งชาติ (กคช.) โดยตรวจเยี่ยมโครงการอาคารเช่าสําหรับผู้มีรายได้น้อย จังหวัดเชียงใหม่ (หนองหอย) อําเภอเมืองเชียงใหม่ และโครงการเคหะชุมชนและบริการชุมชนหารายได้ จังหวัดเชียงใหม่ (สันกําแพง) อําเภอสันกําแพง ทั้งนี้ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร นายอัครพล ลีลาจินดามัย กรรมการการเคหะแห่งชาติ และนายทวีพงษ์ วิชัยดิษฐ ผู้ว่าการการเคหะแห่งชาติ ร่วมลงพื้นที่
นายจุติ กล่าวว่า วันนี้ ตนมาลงพื้นที่ตรวจเยี่ยมโครงการอาคารเช่าสําหรับผู้มีรายได้น้อย จังหวัดเชียงใหม่ (หนองหอย) ซึ่งมีความล่าช้าในการก่อสร้างมาหลายปี เนื่องจากเกิดปัญหาต่างๆ ที่ถูกสะสมไว้นาน ต้องเร่งดําเนินการแก้ไขเร่งด่วนที่สุด เพื่อให้สามารถเร่งการก่อสร้างต่อไปได้ และเพื่อให้ประชาชนได้มีที่อยู่อาศัยที่สามารถเช่าในราคาถูกโดยเร็วที่สุด ซึ่งเป็นนโยบายของรัฐบาลที่ได้มอบหมายให้กระทรวง พม. โดย กคช. จัดหาพื้นที่ที่มีอยู่แล้วสร้างที่อยู่อาศัยที่มีราคาถูกให้ประชาชนโดยเร็วที่สุด เพราะว่าวันนี้ภาวะเศรษฐกิจค่าครองชีพสูงมาก นับเป็นทางเลือกที่ดีสําหรับจังหวัดเชียงใหม่ที่เป็นเมืองท่องเที่ยวที่มีอาชีพบริการจํานวนมาก และประชาชนผู้มีรายได้น้อยต้องการที่อยู่อาศัยที่ราคาถูก ซึ่งโครงการนี้จะสามารถตอบโจทย์ดังกล่าวได้ดีที่สุด
นายจุติ กล่าวเพิ่มเติมว่า สําหรับโครงการอาคารเช่าผู้มีรายได้น้อย จังหวัดเชียงใหม่ (หนองหอย) ยังก่อสร้างไม่แล้วเสร็จ ตั้งอยู่ที่ถนนเชียงใหม่ - ลําพูน ตําบลหนองหอย อําเมือง จังหวัดเชียงใหม่ มีลักษณะเป็นอาคารเช่าพักอาศัยสูง 5 ชั้น จํานวน 1 หลัง 102 หน่วย ส่วนโครงการเคหะชุมชนและบริการชุมชนหารายได้ จังหวัดเชียงใหม่ (สันกําแพง) ตั้งอยู่บนถนนเชียงใหม่ - สันกําแพง ตําบลต้นเปา อําเภอสันกําแพง มีลักษณะเป็นบ้านเดี่ยว 2 ชั้น ขนาดประมาณ 50.63 ตารางวา จํานวน 165 หน่วย ราคาเริ่มต้น 2,890,000 บาท ทั้งนี้ ประชาชนผู้สนใจสามารถสอบถามเพิ่มเติมได้ที่ Call Center 1615 หรือ โทร. 09 1047 1263 และ 0 8 4387 3951 หรือจองผ่านระบบออนไลน์ที่ House.nha.co.th
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอความร่วมมือตรวจ ATK หลังหยุดยาวช่วงวันแม่แห่งชาติ แนะสังเกตอาการตัวเองใกล้ชิด ร่วมมือป้องกันการแพร่ระบาดของโควิด-19 ในวงกว้าง
วันอาทิตย์ที่ 14 สิงหาคม 2565
โฆษกรัฐบาลเผย นายกฯ ขอความร่วมมือตรวจ ATK หลังหยุดยาวช่วงวันแม่แห่งชาติ แนะสังเกตอาการตัวเองใกล้ชิด ร่วมมือป้องกันการแพร่ระบาดของโควิด-19 ในวงกว้าง
โฆษกรัฐบาลเผย นายกฯ ขอความร่วมมือตรวจ ATK หลังหยุดยาวช่วงวันแม่แห่งชาติ แนะสังเกตอาการตัวเองใกล้ชิด ร่วมมือป้องกันการแพร่ระบาดของโควิด-19 ในวงกว้าง
วันนี้ (14 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย สถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวในโรงพยาบาล) จํานวน 1,773 ราย ไม่มีผู้ป่วยมาจากต่างประเทศ ทําให้ผู้ป่วยสะสม 2,396,990 ราย (ตั้งแต่ 1 มกราคม 2565) หายป่วยกลับบ้าน 2,576 ราย และหายป่วยสะสม 2,399,145 ราย โดยมีผู้ป่วยกําลังรักษา 20,958 ราย มีจํานวนผู้ป่วยปอดอักเสบรักษาตัวอยู่ในโรงพยาบาล 927 ราย (ตั้งแต่ 1 มกราคม 2565) และเสียชีวิต 30 ราย
ขณะเดียวกัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นเตือนประชาชนว่า จากรายงานยอดผู้ติดเชื้อโควิด-19 ในช่วงสองสัปดาห์แรกของเดือนสิงหาคม ยังทรงตัวค่อนข้างสูง เนื่องจากไวรัสโควิด-19 มีการแพร่-รับเชื้อค่อนข้างง่าย ทําให้ทุกคนมีโอกาสสัมผัสผู้ป่วยโดยไม่ได้ตั้งใจ ขอให้ทุกคนยังต้องเคร่งครัด ปฏิบัติตนตามมาตรการป้องกันตนเองอย่างรอบด้าน (Universal Prevention) สวมหน้ากากอนามัยตลอดเวลา รวมทั้งให้สังเกตอาการตนเอง หลังเดินทางกลับจากการไปท่องเที่ยวหรือกลับบ้าน เดินทางข้ามจังหวัดในช่วงหยุดยาววันแม่แห่งชาติ หากมีอาการหรือเป็นกลุ่มเสี่ยง ให้ตรวจ ATK ก่อนกลับเข้าทํางานในวันพรุ่งนี้ เพื่อลดความเสี่ยงต่อการแพร่เชื้อโควิด-19 ในสถานที่ทํางาน ป้องกันการแพร่ระบาดในวงกว้างได้
รัฐบาลไทย-ข่าวทำเนียบรัฐบาล-เตรียมฉีดเข็ม 4 ให้ประชาชน นำร่อง 10 จังหวัดท่องเที่ยวและติดเชื้อสูง
วันอังคารที่ 1 กุมภาพันธ์ 2565
เตรียมฉีดเข็ม 4 ให้ประชาชน นําร่อง 10 จังหวัดท่องเที่ยวและติดเชื้อสูง
วันจันทร์ที่ 31 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมแผนฉีดวัคซีนป้องกันโรคโควิด-19 ในเดือน ก.พ.2565 โดยจะฉีดวัคซีนเข็มที่ 4 ให้แก่ประชาชนนําร่องในพื้นที่ 10 จังหวัดท่องเที่ยวและจังหวัดที่พบการติดเชื้อสูง ได้แก่ จ.ภูเก็ต สุราษฎร์ธานี กระบี่ พังงา กทม. ชลบุรี สมุทรปราการ นนทบุรี กาญจนบุรี และปทุมธานี สําหรับประชากรทุกสัญชาติที่อาศัยอยู่ในพื้นที่ 10 จังหวัดนี้ และได้รับการฉีดวัคซีนป้องกันโรคโควิด-19 เข็มที่ 3 มานานกว่า 3 เดือน โดยหากฉีดเข็มที่ 1-2 เป็น ซิโนแวค เข็มที่ 3 แอสตราเซนเนกา เข็มที่ 4 ให้เป็นแอสตราเซนเนกา หากเข็มที่ 1-2 เป็นแอสตราเซนเนกา เข็มที่ 3 เป็นไฟเซอร์ เข็มที่ 4 ให้เป็นไฟเซอร์ ทั้งนี้ ให้ประชาชนติดตามข้อมูลประชาสัมพันธ์สถานที่ฉีดวัคซีนจากแต่ละจังหวัดต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสทช. จับมือ สตช. เพิ่ม 4 มาตรการ สกัดแก๊งคอลเซ็นเตอร์ หลอกลวงประชาชน
วันอาทิตย์ที่ 20 มีนาคม 2565
กสทช. จับมือ สตช. เพิ่ม 4 มาตรการ สกัดแก๊งคอลเซ็นเตอร์ หลอกลวงประชาชน
.....
การแก้ไขปัญหา "แก๊งคอลเซ็นเตอร์" ถือเป็นอีกหนึ่งนโยบายที่รัฐบาลให้ความสําคัญ เพื่อป้องกันความเสียหายที่จะเกิดขึ้นกับประชาชน โดยเฉพาะการสูญเสียทรัพย์สินจากการถูกหลอกลวง
.
ล่าสุด คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ร่วมกับ สํานักงานตํารวจแห่งชาติ (สตช.) กําหนดแนวทางป้องกันและแก้ไขปัญหานี้ โดยกําชับผู้ให้บริการโทรศัพท์ระหว่างประเทศทั้ง 6 ราย ดําเนินการช่วยทําให้ประชาชนแยกแยะได้ว่า สายที่โทรเข้ามาเป็นสายที่โทรมาจากต่างประเทศ จะได้ไม่เผลอรับสายที่อาจเป็นสายจากแก๊ง Call Center ที่โทรศัพท์มาหลอกลวง โดยใช้ 4 มาตรการ ดังนี้
ตัดสายโทรเข้าจากต่างประเทศที่เป็นเบอร์โทรศัพท์บ้าน เบอร์โทรศัพท์สั้น 3 หลัก หรือ 4 หลัก ที่โทรเข้ามาในประเทศไทย
ระงับเบอร์ที่โทรเข้ามาเป็นรหัสโทรศัพท์ประจําประเทศ ที่สหภาพโทรคมนาคมระหว่างประเทศ (ITU) ยังไม่ได้เปิดใช้งานจริง
ตรวจสอบสายโทรจากต่างประเทศที่ผิดกฎหมายว่ามีการดัดแปลงเลขหมายหรือไม่
กรณีสายโทรเข้าจากต่างประเทศไม่ได้กําหนดเลขหมายต้นทาง ให้เพิ่มเครื่องหมาย +66 นําหน้าเบอร์โทรศัพท์ เพื่อให้ประชาชนทราบว่าเป็นการโทรเข้ามาจากต่างประเทศ
.
หมายเหตุ : ผู้ให้บริการโทรศัพท์ระหว่างประเทศทั้ง 6 ราย ได้แก่ บริษัท เอไอเอ็น โกลบอลคอม จํากัด/บริษัท ดีแท็ค ไตรเน็ต จํากัด/ บริษัท แอดวานซ์ ไวร์เลส เน็ทเวอร์ท จํากัด/ บริษัท โอทาโร่ เวิลด์ คอร์ปอเรชั่น จํากัด/ บริษัท ทรู มูฟ เอช ยูนิเวอร์แซล คอมมิวนิเคชั่น จํากัด และบริษัท โทรคมนาคมแห่งชาติ จํากัด (มหาชน)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 24 กรกฎาคม 2564​ พบพนักงานติดเชื้อไวรัส COVID-19 จำนวน 19 ราย
วันเสาร์ที่ 24 กรกฎาคม 2564
ประกาศ ขสมก. ประจําวันที่ 24 กรกฎาคม 2564​ พบพนักงานติดเชื้อไวรัส COVID-19 จํานวน 19 ราย
ประกาศ ขสมก. ประจําวันที่ 24 กรกฎาคม 2564​ พบพนักงานติดเชื้อไวรัส COVID-19 จํานวน 19 ราย
1) พนักงานเก็บค่าโดยสารรถปรับอากาศ สาย 4 เขตการเดินรถที่ 4
2) พนักงานเก็บค่าโดยสารรถปรับอากาศ สาย 2 เขตการเดินรถที่ 3
3) พนักงานเก็บค่าโดยสารรถธรรมดา สาย 2 เขตการเดินรถที่ 3
4) พนักงานเก็บค่าโดยสารรถธรรมดา สาย 45 เขตการเดินรถที่ 3
5) พนักงานเก็บค่าโดยสารรถธรรมดา สาย 117 เขตการเดินรถที่ 8
6) พนักงานเก็บค่าโดยสารรถปรับอากาศ สาย 138 เขตการเดินรถที่ 5
7) พนักงานขับรถโดยสารธรรมดา สาย 45 เขตการเดินรถที่ 3
8) พนักงานเก็บค่าโดยสารรถปรับอากาศ สาย 141 เขตการเดินรถที่ 5
9) พนักงานขับรถโดยสารธรรมดา สาย 23 เขตการเดินรถที่ 3
10) พนักงานขับรถโดยสารธรรมดา สาย 36ก เขตการเดินรถที่ 8
11) พนักงานบัญชีค่าโดยสาร ระดับ 2 อู่เอราวัณ เขตการเดินรถที่ 3
12) พนักงานเก็บค่าโดยสารรถธรรมดา สาย 136 เขตการเดินรถที่ 4
13) พนักงานเก็บค่าโดยสารรถธรรมดา สาย 60 เขตการเดินรถที่ 2
14) พนักงานเติมน้ํามันรถโดยสาร อู่คลองเตย เขตการเดินรถที่ 4
15) พนักงานเก็บค่าโดยสารรถธรรมดา สาย 53 เพศหญิง เขตการเดินรถที่ 6
16) พนักงานขับรถโดยสารปรับอากาศ สาย 536 เขตการเดินรถที่ 3
17) พนักงานขับรถโดยสารธรรมดา สาย 4 เขตการเดินรถที่ 4
18) พนักงานเก็บค่าโดยสารรถธรรมดา สาย 4 เขตการเดินรถที่ 4
19) พนักงานเก็บค่าโดยสารรถปรับอากาศ สาย 141 เขตการเดินรถที่ 5
รัฐบาลไทย-ข่าวทำเนียบรัฐบาล-รมว.ยุติธรรม รับมอบเครื่องอุปโภคบริโภค พร้อมเครื่องมืออุปกรณ์ทางการแพทย์ จากสันนิบาตสหกรณ์แห่งประเทศไทย
วันพุธที่ 23 มิถุนายน 2564
รมว.ยุติธรรม รับมอบเครื่องอุปโภคบริโภค พร้อมเครื่องมืออุปกรณ์ทางการแพทย์ จากสันนิบาตสหกรณ์แห่งประเทศไทย
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบเครื่องอุปโภคบริโภค พร้อมเครื่องมืออุปกรณ์ทางการแพทย์ จากสันนิบาตสหกรณ์แห่งประเทศไทย เพื่อเป็นกําลังใจแก่ผู้ต้องขังและเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจํา
ในวันพุธที่ ๒๓ มิถุนายน ๒๕๖๔ เวลา ๑๐.๐๐ น. ณ กระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบเครื่องอุปโภคบริโภค ข้าวสาร จํานวน 100 กระสอบ และเครื่องมืออุปกรณ์ทางการแพทย์ ได้แก่ หน้ากากอนามัย และชุด PPE จากนายปรเมศวร์ อินทรชุมนุม ประธานกรรมการ สันนิบาตสหกรณ์แห่งประเทศไทย เพื่อเป็นกําลังใจแก่ผู้ต้องขังและเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในเรือนจําและทัณฑสถาน โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายกฤช กระแสร์ทิพย์ รองอธิบดีกรมราชทัณฑ์ และผู้แทนที่เกี่ยวข้อง เข้าร่วม
ในการนี้ รมว.ยุติธรรม ได้กล่าวขอบคุณสันนิบาตสหกรณ์แห่งประเทศไทย ที่เห็นความสําคัญของผู้ต้องขังในเรือนจําและทัณฑสถาน อีกทั้งเป็นการช่วยเหลือเกษตรกรไทยอีกด้วย โดย กระทรวงยุติธรรมจะนําอุปกรณ์ดังกล่าวไปมอบให้กับเรือนจําและทัณฑสถานที่ได้รับผลกระทบ เพื่อนําไปใช้ในการป้องกันการแพร่ระบาดของ COVID-19 ให้เกิดประโยชน์สูงสุดต่อไป
รัฐบาลไทย-ข่าวทำเนียบรัฐบาล-ก.แรงงาน เปิดจดทะเบียนขอรับ "หนังสือคนประจำเรือ (Seabook เล่มสีเหลือง)" ได้ทุกปี ปีละ 2 ครั้ง แก้ปัญหา "แรงงานประมงทะเลขาดแคลน"
วันอาทิตย์ที่ 6 กุมภาพันธ์ 2565
ก.แรงงาน เปิดจดทะเบียนขอรับ "หนังสือคนประจําเรือ (Seabook เล่มสีเหลือง)" ได้ทุกปี ปีละ 2 ครั้ง แก้ปัญหา "แรงงานประมงทะเลขาดแคลน"
.....
จากปัญหาความเดือดร้อนของพี่น้องชาวประมง กรณีขาดแคลนแรงงานภาคประมงทะเลนั้น รัฐบาลไม่ได้นิ่งนอนใจ ล่าสุด (2 ก.พ. 65) กระทรวงแรงงาน ได้เผยผลการประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2565 เพื่อดําเนินการแก้ไขปัญหาการดังกล่าว ดังนี้
.
ใช้มาตรา 83 แห่งพระราชกําหนดการประมง พ.ศ. 2558 เปิดจดทะเบียนแรงงานประมงทะเลเพื่อขอรับหนังสือคนประจําเรือ (Seabook เล่มสีเหลือง) ทุกปี ปีละ 2 ครั้ง ครั้งละ 3 เดือน
.
>รอบที่ 1 ระหว่างวันที่ 1 เม.ย. - 30 มิ.ย.
>รอบที่ 2 ระหว่างวันที่ 1 ก.ย. - 30 พ.ย.
.
หนังสือคนประจําเรือมีอายุไม่เกิน 2 ปี และหมดอายุพร้อมกันในแต่ละรอบ โดยรอบที่ 1 หมดอายุ 31 มี.ค. รอบที่ 2 หมดอายุ 31 ส.ค. ของทุกปี
.
ส่วนคนต่างด้าวที่ถือหนังสือคนประจําเรือ ตามมติครม. (29 มิ.ย. 64) จํานวน 1,818 คน ให้ดําเนินการตามมาตรา 83 แห่งพระราชกําหนดการประมง พ.ศ. 2558 เพื่ออยู่ในราชอาณาจักรและทํางานได้ต่อไป (โดยมีเงื่อนไข)
.
อ่านเพิ่มเติม คลิกhttps://www.thaigov.go.th/news/contents/details/51203
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference)
วันพุธที่ 28 กรกฎาคม 2564
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๗ กรกฎาคม ๒๕๖๔ เวลา ๑๓.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๑๐/๒๕๖๔ ผ่านระบบการประชุมทางไกล (Video Conference) โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะอนุกรรมการฯ เข้าร่วมฯ
โดยที่ประชุมได้รายงานผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔ การรายงานความคืบหน้าทางคดี รวมทั้งรายงานมติการประชุมคณะกรรมการกองทุนยุติธรรม ครั้งที่ ๕/๒๕๖๔ ให้คณะอนุกรรมการฯ รับทราบ
นอกจากนี้ ที่ประชุมได้พิจารณากรอบหลักเกณฑ์การประเมินผลการดําเนินงานทุนหมุนเวียน ประจําปีบัญชี ๒๕๖๕ เพื่อดําเนินการจัดทําร่างตัวชี้วัดตามกรอบหลักเกณฑ์การประเมินผลฯ ในรูปแบบที่กรมบัญชีกลางกําหนดต่อไป
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว เดือนกรกฎาคมนี้
วันพฤหัสบดีที่ 7 กรกฎาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถ ณ ลานจอดรถยนต์ระยะยาว โซน C ฟรี ในช่วงวันหยุดยาว เดือนกรกฎาคมนี้
...
ท่าอากาศยานสุวรรณภูมิ (ทสภ.) ได้ทําการยกเว้นอัตราค่าบริการจอดรถยนต์ที่ลานจอดรถระยะยาว (Long Term Parking) โซน C ซึ่งสามารถจอดรถยนต์ได้จํานวน 718 คัน ในวันหยุดยาวเดือนกรกฎาคม 2 ช่วง ได้แก่ วันอาสาฬหบูชา ระหว่างวันที่ 12 - 18 กรกฎาคม 2565 ตั้งแต่เวลา 00.01 น. ของวันอังคารที่ 12 กรกฎาคม 2565 ถึงเวลา 24.00 น. ของวันจันทร์ที่ 18 กรกฎาคม 2565 รวมทั้งสิ้น 7 วัน และ วันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ 27 กรกฎาคม - 1 สิงหาคม 2565 ตั้งแต่เวลา 00.01 น. ของวันพุธที่ 27 กรกฎาคม 2565 ถึงเวลา 24.00 น. ของวันจันทร์ที่ 1 สิงหาคม 2565 รวมทั้งสิ้น 6 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารตรงชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถระยะยาวโซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสาร ผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัด รวมถึงขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-คำกราบบังคมทูล ของนายกรัฐมนตรี เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทำเนียบรัฐบาล วันที่ ๒๙ กรกฎาคม ๒๕๖๕
วันศุกร์ที่ 29 กรกฎาคม 2565
คํากราบบังคมทูล ของนายกรัฐมนตรี เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทําเนียบรัฐบาล วันที่ ๒๙ กรกฎาคม ๒๕๖๕
คํากราบบังคมทูล ของนายกรัฐมนตรี เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทําเนียบรัฐบาล
วันที่ ๒๙ กรกฎาคม ๒๕๖๕ (สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ)
ขอพระราชทานกราบบังคมทูลทรงทราบฝ่าละอองพระบาท
เนื่องในศุภมงคลวันเฉลิมพระชนมพรรษาของพระบาทสมเด็จพระเจ้าอยู่หัว วันที่28 กรกฎาคม ได้เวียนมาบรรจบอีกวาระหนึ่ง ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี ข้าราชการและพสกนิกรชาวไทยทุกหมู่เหล่า มีความปลื้มปีติเป็นล้นพ้น ที่ใต้ฝ่าละอองพระบาททรงพระกรุณาเสด็จพระราชดําเนินมาในงานสโมสรสันนิบาตที่รัฐบาลได้จัดขึ้นเพื่อน้อมถวายความจงรักภักดี และสํานึกในพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว ในวันนี้
ด้วยน้ําพระราชหฤทัยและพระราชปณิธานของพระบาทสมเด็จพระเจ้าอยู่หัว ที่ทรงมุ่งมั่นที่จะบํารุงอาณาราษฎรใต้ร่มพระบรมโพธิสมภารให้ได้พํานักอาศัยด้วยความสุขสวัสดิ์และความวัฒนาสถาพรแก่ราชอาณาจักร ทั้งยังได้พระราชทานโครงการพระราชดําริน้อยใหญ่อันเป็นประโยชน์อเนกอนันต์ ตลอดจนพระราชทานความช่วยเหลือพสกนิกรทุกหมู่เหล่าเพื่อดับความทุกข์ร้อนและบรรเทาเภทภัยนานา พระเกียรติคุณและพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัวผู้ทรงคุณอันประเสริฐ ได้ประจักษ์ชัดแจ้งแก่ปวงข้าพระพุทธเจ้าทั้งหลาย และได้สถิตอยู่ในดวงใจของพสกนิกรชาวไทยทั้งปวง
ในมหามงคลสมัยนี้ ปวงข้าพระพุทธเจ้าทั้งหลายขอพระราชทานพระราชานุญาตตั้งจิตอธิษฐานร่วมกันถวายพระพรชัยมงคล ขออาราธนาแห่งคุณพระศรีรัตนตรัย และอํานาจสิ่งศักดิ์สิทธิ์ในสากล อีกทั้ง พระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาให้พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ทรงพระเจริญด้วยจตุรพิธพรชัย ทรงพระเกษมสําราญ พระบรมเดชานุภาพและพระบารมีแผ่ไพศาล มีพระราชประสงค์จํานงหมายสิ่งใด ขอจงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าปวงข้าพระพุทธเจ้าและเหล่าพสกนิกรชาวไทยตราบจิรัฐิติกาล
ด้วยเกล้าด้วยกระหม่อม
รัฐบาลไทย-ข่าวทำเนียบรัฐบาล-อว. พร้อมจัดกิจกรรมน้อมรำลึก เนื่องในวันคล้ายวันสวรรคต ในหลวง ร.9
วันจันทร์ที่ 11 ตุลาคม 2564
อว. พร้อมจัดกิจกรรมน้อมรําลึก เนื่องในวันคล้ายวันสวรรคต ในหลวง ร.9
อว. พร้อมจัดกิจกรรมน้อมรําลึก เนื่องในวันคล้ายวันสวรรคต ในหลวง ร.9
อว. พร้อมจัดกิจกรรมน้อมรําลึก เนื่องในวันคล้ายวันสวรรคต ในหลวง ร.9
ระดม 200 หน่วยงานจัดกิจกรรมจิตอาสาทั้งช่วยผู้ประสบภัยน้ําท่วม ปลูกป่า ทําความสะอาดส่งคืนพื้นที่ปลอดโควิดสู่ชุมชน
เมื่อวันที่ 8 ตุลาคม 2564ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม (อว.) เปิดเผยว่าเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันพุธที่ 13 ตุลาคม พ.ศ. 2564 นี้ อว. เตรียมจัดกิจกรรมน้อมรําลึกในพระมหากรุณาธิคุณอันหาที่สุดมิได้ของพระองค์ท่าน ที่ทรงมีคุณูปการแก่ อว. มากมายล้นพ้น ทั้งด้านการอุดมศึกษา วิทยาศาสตร์ เทคโนโลยี และนวัตกรรม โดยชาว อว. กว่า 200 หน่วยงานจะพร้อมใจกันจัดกิจกรรมเทิดพระเกียรติ“พระบิดาแห่งเทคโนโลยีของไทย” และ “พระบิดาแห่งนวัตกรรมไทย”และจัดกิจกรรมจิตอาสา โดยเฉพาะสถาบันอุดมศึกษาที่จะจัดครบทุกสถาบัน เช่น ม.มหาสารคาม จัดกิจกรรมจิตอาสาช่วยเหลือผู้ประสบอุทกภัย ม.นเรศวร จัดกิจกรรมจิตอาสาทําอาหารแจกจ่ายให้กับนักศึกษาและประชาชนทั่วไป จํานวน 999 ชุด มรภ.ลําปาง จัดกิจกรรมจิตอาสาทําความสะอาด วิทยาลัยชุมชนน่าน จัดกิจกรรมจิตอาสาพาเพื่อทําความดี วิทยาลัยชุมชนชัยนาท จัดกิจกรรมจิตอาสาแจกถุงยังชีพ และ ม.กรุงเทพธนบุรี จัดกิจกรรมจิตอาสาส่งคืนพื้นที่ปลอดภัยสู่ชุมชน เป็นต้น ขณะที่ ยังมีอีกหลายแห่งที่จัดกิจกรรมจิตอาสาปลูกป่า จิตอาสาพัฒนา และจิตอาสาจุดบริการฉีดวัคซีน ฯลฯ นอกจากนี้ ยังมีกิจกรรมออนไลน์ที่อยากเชิญชวนชาวไทยทุกคนร่วมโพสต์ภาพน้อมรําลึกในหลวงรัชกาลที่ 9 ที่ อว.จัดทําขึ้นในสื่อโซเชียล เพื่อน้อมรําลึกในพระมหากรุณาธิคุณของพระองค์ท่านที่ทรงมีต่อพสกนิกรชาวไทยมายาวนาน
“อว. ได้รับพระมหากรุณาธิคุณจากอันล้นพ้นจากล้นเกล้ารัชกาลที่ 9 พระองค์ทรงให้ความสําคัญกับการสร้างความภาคภูมิใจ เกียรติยศ และขวัญกําลังใจในการจัดการศึกษาในระดับอุดมศึกษา คือ การเสด็จพระราชดําเนินพระราชทานปริญญาบัตรแก่บัณฑิต โดยประเทศไทยเป็นประเทศเดียวที่พระมหากษัตริย์พระราชทานปริญญาบัตรด้วยพระองค์เอง พระองค์ทรงให้เกียรติแก่บัณฑิตอย่างสูงยิ่ง เท่ากับผู้ทําคุณประโยชน์ได้รับเครื่องราชอิสริยภรณ์ชั้นสายสะพาย คือ มีโอกาสได้เข้ารับพระราชทานปริญญาบัตรอย่างใกล้ชิดที่สุด ทรงพระราชทานแนวคิดอันเป็นหลักยึดทั้งในการทํางานและการดําเนินชีวิต ซึ่งเป็นสิ่งที่มีคุณค่าแก่บุคคลในแวดวงการจัดการอุดมศึกษาได้นํามาใช้จวบจนปัจจุบัน และยังทรงมีพระอัจฉริยภาพทางด้านวิทยาศาสตร์แผนใหม่ โดยนํามาประยุกต์ใช้ในการแก้ปัญหาความเดือดร้อนของประชาชน ตลอดจนนํามาใช้พัฒนาประเทศ จนได้รับการถวายพระราชสมัญญานามว่า “พระบิดาแห่งเทคโนโลยีของไทย” และ “พระบิดาแห่งนวัตกรรมไทย”รมว.อว. กล่าว
รัฐบาลไทย-ข่าวทำเนียบรัฐบาล-ศบค.เปิดลงทะเบียน Test and Go เริ่ม 1 ก.พ.65
วันศุกร์ที่ 21 มกราคม 2565
ศบค.เปิดลงทะเบียน Test and Go เริ่ม 1 ก.พ.65
วันศุกร์ที่ 21 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบเปิดรับลงทะเบียนเข้าราชอาณาจักรแบบ Test and Go ตั้งแต่วันที่ 1 ก.พ.65 พร้อมเพิ่มพื้นที่นําร่องการท่องเที่ยวแบบ Sandbox ใน 2 จังหวัด ได้แก่ อ.บางละมุง เมืองพัทยา อ.ศรีราชา อ.เกาะสีชัง อ.สัตหีบ เฉพาะ ต.นาจอมเทียน ต.บางเสร่ จ.ชลบุรี และ เกาะช้าง จ.ตราด โดยให้เดินทางเชื่อมโยงในกลุ่มพื้นที่ Sandbox ด้วยกันได้ในช่วง 7 วันแรก ขยายเวลานั่งดื่มแอลกอฮอล์ในร้านอาหารสําหรับพื้นที่สีเหลืองและสีฟ้า จากไม่เกินเวลา 21.00 น. เป็น 23.00 น. โดยต้องเป็นร้านที่ผ่าน SHA+ หรือ Thai Stop COVID 2 Plus เท่านั้น และปฏิบัติตามมาตรการ COVID Free Setting อย่างเคร่งครัด ส่วนมาตรการ WFH ของหน่วยงานต่าง ๆ ยังคงสิ้นสุดที่ 31 ม.ค.65 ตามเดิม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"รมว.วราวุธ" นำคณะผู้บริหาร ข้าราชการ และเจ้าหน้าที่ ทส. ทำจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
วันพฤหัสบดีที่ 2 ธันวาคม 2564
"รมว.วราวุธ" นําคณะผู้บริหาร ข้าราชการ และเจ้าหน้าที่ ทส. ทําจิตอาสา  "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
"รมว.วราวุธ" นําคณะผู้บริหาร ข้าราชการ และเจ้าหน้าที่ ทส. ทําจิตอาสา  "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
"รมว.วราวุธ" นําคณะผู้บริหาร ข้าราชการ และเจ้าหน้าที่ ทส. ทําจิตอาสา "รู้รักสามัคคี รักษ์สิ่งแวดล้อม พัฒนาคุณภาพชีวิต" เนื่องในวันคล้ายวันพระบรมราชสมภพ ร.9
วันนี้ (2 ธันวาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 และการจัดกิจกรรมจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” เนื่องในวันรู้รักสามัคคี 4 ธันวาคม 2564 ณ ห้องประชุม 101 และบริเวณโดยรอบ อาคารกระทรวงทรัพยากรธรรมชาติและสิ่งแวดล้อม เพื่อถวายเป็นพระราชกุศล ตลอดจนสืบสานพระราชปณิธานของรัชกาลที่ 10 ในการสืบสาน รักษา ต่อยอดโครงการอันเนื่องมาจากพระราชดําริของพระบรมราชชนก ตลอดจนส่งเสริมความรักความสามัคคี และความเสียสละต่อส่วนรวม
โดยภายในงาน นายวราวุธ ศิลปอาชา รมว.ทส. และนายจตุพร บุรุษพัฒน์ ปกท.ทส. ได้นําคณะผู้บริหารระดับสูง ข้าราชการ พนักงาน และเจ้าหน้าที่จิตอาสาสังกัดกระทรวงฯ รวมถึงรุกขกรจากกรมป่าไม้ ทํากิจกรรมจิตอาสาร่วมบํารุงรักษาต้นไม้ และปรับปรุงภูมิทัศน์โดยรอบอาคารกระทรวงทรัพยากรธรรมชาติและสิ่งแวดล้อม ต่อเนื่องไปถึงพื้นที่โดยรอบอาคารกรมทรัพยากรน้ํา และตลอดเส้นทางเดินเชื่อมต่อไปยังกรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ยินดียอดผู้ป่วยติดเชื้อโควิด-19 ต่ำกว่าหมื่น แนวโน้มป่วยหนักลดลง ขอบคุณคนไทยร่วมมือปฏิบัติตามมาตรการรัฐบาลและศบค.
วันอังคารที่ 28 กันยายน 2564
โฆษกรัฐบาลเผย "นายกฯ" ยินดียอดผู้ป่วยติดเชื้อโควิด-19 ต่ํากว่าหมื่น แนวโน้มป่วยหนักลดลง ขอบคุณคนไทยร่วมมือปฏิบัติตามมาตรการรัฐบาลและศบค.
โฆษกรัฐบาลเผย "นายกฯ" ยินดียอดผู้ป่วยติดเชื้อโควิด-19 ต่ํากว่าหมื่น แนวโน้มป่วยหนักลดลง ขอบคุณคนไทยร่วมมือปฏิบัติตามมาตรการรัฐบาลและศบค.
นายธนกร วังบุญคงชนะ โฆษกประจําสํานักนายกรัฐมนตรี เผย สถานการณ์ผู้ติดเชื้อโควิด-19 ประจําวันที่ 28 กันยายน 2564 พบผู้ติดเชื้อรายใหม่จํานวน 9,489 คน แบ่งเป็น ติดเชื้อภายในเรือนจํา/ที่ต้องขัง 269 รายผู้ป่วยจากระบบเฝ้าระวังฯ 8,823 ราย ผู้ป่วยจากการค้นหาเชิงรุก 387 ราย และผู้ป่วยมาจากต่างประเทศ 10 ราย โดยมีผู้เสียชีวิต 129 ราย และหายป่วยกลับบ้าน 12,805 ราย ทําให้มียอดผู้ป่วยสะสมตั้งแต่ 1 เม.ย. 2564 จํานวน 1,552,552 และยอดหายป่วยสะสม 1,420,780 ราย ซึ่งตั้งแต่ภายหลังการปรับมาตรการของ ศบค. ยอดผู้ป่วยติดเชื้ออยู่ในระดับคงที่และมีแนวโน้มลดลง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการ ศบค. ขอบคุณความร่วมมือร่วมใจของพี่น้องประชาชนที่ปฏิบัติตามมาตรการ COVID-Free Setting และ Universal Prevention จนเห็นผลสัมฤทธ์อย่างเป็นรูปธรรม
โฆษกประจําสํานักนายกรัฐมนตรีกล่าวว่า วันนี้ยอดผู้ป่วยติดเชื้อรายใหม่ต่ํากว่าหมื่นในช่วงหลายสัปดาห์ และมีแนวโน้มที่จะลดลงอย่างต่อเนื่อง จํานวนผู้รักษาหายป่วยกลับบ้านมากกว่ายอดผู้ป่วยติดเชื้อรายวัน แสดงถึงศักยภาพของสาธารณสุขและบุคลากรทางการแพทย์ รวมถึงการปรับมาตรการควบคุมโรคที่ได้ผลและความร่วมมือร่วมใจของประชาชนในปฏิบัติตามมาตรการ อย่างไรก็ตาม ที่การประชุม ศบค. วานนี้ (27 กันยายน 2564) ได้ปรับมาตรการกิจการ/กิจกรรมให้สามารถกลับมาดําเนินการได้ ขอให้ประชาชนและผู้ประกอบการทุกภาคส่วนอย่าประมาท ป้องกันตัวเองอยู่เสมอด้วยการสวมหน้ากากอนามัย ล้างมือ เพื่อหลีกเลี่ยงการแพร่กระจายสู่คนใกล้ชิด
------------------
กลุ่มประชาสัมพันธ์และเผยแพร่ สํานักโฆษก